хемофилус инфлуенце тип б
информация за заболяването хемофилус инфлуенце тип б
малко известно, но много сериозно заболяване, изявяващо се с пневмонии, менингити и артрити. причинителят се настанява в назофаринкса (носната кухина и гърлото) на кърмачетата и малките деца и много рядко при възрастните. възприемчивостта към инфекцията е подчертано възрастово обусловена – най-голяма на 6-7 месечна възраст, след което бързо намалява. в страни, където имунизацията не е рутинна, хемофилус инфлуенце тип б е основната причина за неепидемичен бактериален менингит до 1-годишна възраст. дори при своевременно и адекватно лечение 3-20% от заболелите умират. когато ресурсите са ограничени, леталитетът е по-голям, а при 30-40% от преживелите се наблюдават тежки остатъчни прояви. ефективността на ваксината се свързва със способността й драматично да намалява носителството на причинителя в назофаринкса (само в 0,5–3% от кърмачетата)[1].
бактерията се пренася чрез капките на назофарингеалните секрети и затова носителите са важен разпространител на микроорганизма. рискови фактори за проява на заболяването са пренаселеност в дома, отглеждане на детето в детско заведение, някои хронични заболявания. този риск значително намалява, ако детето е имунизирано според възрастта.

информация за ваксината срещу хемофилус инфлуенце тип б
ваксините срещу хемофилус инфлуенце тип б са препарати, съдържащи полизахарид на причинителя, свързан с белтъчен носител, с което се подобрява имуногенността й. ефикасността и ефективността на ваксината са ясно демонстрирани във всички части на света, където тя е част от рутинните детски имунизационни програми. не се наблюдават сериозни нежелани реакции след приложение на ваксината. при 25% от ваксинираните на инжекционното място се появява зачервяване, оточност и чувствителност за 1-3 дни. по-рядко се появяват температура или неспокойствие. днес ваксината е компонент на комбинираните петвалентни и шествалентни ваксини за задължителната планова имунизация и реимунизация. тя е препоръчителна и за лица с hiv инфекция и имунодефицит поради химиотерапия за лечение на злокачествени заболявания.



повече информация за състава на петвалентната и шествалентната ваксина, част от които е ваксината срещу хемофилус инфлуенце тип б, можете да прочетете тук и тук.




[1] who-recommended surveillance standards for surveillance of selected vaccine-preventable diseases.